Public procurement notice: Voluntary Ex Ante Transparency Notice
Published: 2021-04-14
Buyer: Landbrugsstyrelsen
Country: DK
Contract type: Services
Procedure: Negotiated without a prior call for competition
CPV classification: 72000000
Estimated value: 20000000 DKK

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Bekendtgørelsen vedrører en kontrakt om support og vedligeholdelse af TAP- standardprogrammel, som Landbrugsstyrelsen påtænker at indgå.
Bekendtgørelsen vedrører en kontrakt vedrørende support og vedligeholdelse af TAP- standardprogrammel, som indgår i Landbrugsstyrelsens samlede it-system til tilskudsadministration. Som en del af ydelserne vil der tillige blive foretaget modernisering af systemet. Ydelserne leveres efter bestilling af Landbrugsstyrelsen. Der henvises i øvrigt til bilag D1.
Landbrugsstyrelsen iværksætter snarest muligt et udbud, hvor ydelserne i relation til TAP-Standardprogrammel konkurrenceudsættes. Der vil således i kontraktens løbetid blive fundet den leverandør, der fremadrettet skal levere de pågældende ydelser til Landbrugsstyrelsen. Dette er muliggjort ved, at Landbrugsstyrelsen på sigt erhverver de nødvendige rettigheder til TAP-standardprogrammel til at udbyde ydelserne og herved sikre mest mulig konkurrence.
Forberedelsen af udbuddet igangsættes snarest muligt, og udbuddet forventes offentliggjort primo 2022.
Ydelserne under kontrakten skal samtidig medvirke til at understøtte, at ydelserne kan bringes i udbud, dels gennem en stabilisering af systemet og dels gennem support og vedligehold indtil den kommende leverandør kan overtage ydelserne fuldt ud. Leverandøren skal tillige bidrage med de nødvendige overgangsydelser i relation til den kommende leverandør.
Det samlede beløb for kontrakten kendes ikke, da ydelserne leveres efter behov og bestilling, men det er forventningen, at der bestilles ydelser i forhold til support og vedligeholdelse samt modernisering af TAP- standardprogrammel til en værdi af ca. 20-25. mio. DKK.
Datoen angivet i bekendtgørelsens pkt. V.2.1) er datoen for beslutningen om at tildele kontrakten direkte og ikke datoen for kontraktens indgåelse. Kontrakten vil ikke blive indgået/underskrevet, før udløbet af en periode på 10 dage fra offentliggørelse af denne bekendtgørelse, jf. yderligere pkt. VI.4.3).
Formpipe Software A/S har den eksklusive ophavsret til TAP-standardprogrammellet. Formpipe Software A/S har på nuværende tidspunkt hverken givet nogen anden adgang til kildekoden eller ret til at foretage ændringer i TAP-standardprogrammellet. Det indebærer, at Landbrugsstyrelsen kun kan købe support og vedligeholdelse samt systemmodernisering, der nødvendiggør ændringer i TAP-standardprogrammellet og/eller fordrer adgang til kildekoden, hos Formpipe Software A/S.
Landbrugsstyrelsen har i den forbindelse til hensigt at indgå aftale med Formpipe A/S om på sigt at opnå rettigheder til at foretage ændringer, vedligeholdelse og videreudvikling af TAP-standardprogrammellet, der muliggør, at der snarest muligt kan ske en konkurrenceudsættelse af support og vedligeholdelsen af TAP-Standardprogrammel. Aftalen angående rettighederne er imidlertid betinget af indgåelsen af denne kontrakt, og det er ikke muligt at indgå aftalen om rettighederne til TAP-standardprogrammel uden samtidig at indgå kontrakten om support og vedligeholdelse af TAP- standardprogrammel. De 2 aftaler er således indbyrdes forbundne og kan alene indgås med Formpipe Software A/S på grund af beskyttelsen af de eksklusive rettigheder, som Formpipe Software A/S har. Landbrugsstyrelsen vurderer derudover, at der ikke findes et rimeligt alternativ, og at den manglende konkurrence ikke er et resultat af en kunstig indskrænkning af udbudsvilkårene.
På den baggrund har Landbrugsstyrelsen vurderet, at den påtænkte kontrakt om support og vedligeholdelse af TAP-Standardprogrammel kan indgås med Formpipe Software A/S uden offentliggørelse af en udbudsbekendtgørelse i medfør af udbudslovens § 80, stk. 3, nr. 3. Der gælder følgende 3 overordnede forudsætninger for den påtænkte kontrakt:
1) Landbrugsstyrelsen vil kun anmode Formpipe Software A/S om at yde support og/eller foretage vedligeholdelse eller systemmodernisering, såfremt Landbrugsstyrelsen vurderer, dels at ydelserne er nødvendige, dels at ydelserne fordrer adgang til kildekoden og/eller nødvendiggør ændringer i TAP-programmellet.
2) Formpipe Software A/S skal ved enhver anmodning fra Landbrugsstyrelsen vurdere, hvorvidt Landbrugsstyrelsens udfordring kun kan løses på grundlag af indsigt i kildekoden, og/eller ved at der foretages ændringer i TAP-standardprogrammellet. Hvis Landbrugsstyrelsens udfordring kan løses på anden måde, skal Formpipe Software A/S oplyse Landbrugsstyrelsen herom. Formpipe Software A/S må udelukkende yde support og foretage vedligeholdelse eller systemmodernisering, såfremt Landbrugsstyrelsens udfordring i forhold til TAP-standardprogrammellet kun kan løses på grundlag af indsigt i kildekoden, og/eller ved at der foretages ændringer i TAP-standardprogrammellet.
3) Når Formpipe Software A/S yder support og foretager vedligeholdelse eller systemmodernisering, skal Formpipe Software A/S påse, at TAP-standardprogrammellet ikke udvides mere end absolut nødvendigt.
Landbrugsstyrelsen følger proceduren i klagenævnslovens § 4 (lovbekendtgørelse nr. 593 af 2.6.2016 om Klagenævnet for Udbud). Kontrakten vil ikke blive indgået før efter udløbet af 10 kalenderdage regnet fra dagen efter den dag, hvor denne bekendtgørelse er offentliggjort, jf. klagenævnslovens § 4, stk. 1, nr. 2.


Winner: Formpipe Software A/S
Award value: 20000000